Publication: Magyar Közlöny
Issue: MK-2010-58 (Year: 2010, Number: 58)
Era: contemporary
Section: 1995. évi LIII. törvény 110. § (7) bekezdés 17. pontjában kapott felhatalmazás alapján, az Alkotmány 35. § (1) bekezdés b) pontjában
Paragraph Index: 649

4. Whether the plan or programme is likely to be subject to a transboundary assessment procedure. AZ ORSZÁGHATÁRON ÁTTERJEDÕ KÖRNYEZETI HATÁSOK VIZSGÁLATÁRÓL SZÓLÓ EGYEZMÉNYHEZ KAPCSOLÓDÓ, A STRATÉGIAI KÖRNYEZETI VIZSGÁLATRÓL SZÓLÓ JEGYZÕKÖNYV E jegyzõkönyv részes felei, Felismerve annak fontosságát, hogy a környezeti, ezen belül az egészséget érintõ szempontok beépüljenek a tervek és programok, és – a megfelelõ mértékig – a szakpolitikák és a jogalkotás elõkészítésébe és elfogadásába, elkötelezve magukat a fenntartható fejlõdés elõmozdítása mellett, és így az ENSZ Környezet és Fejlõdés Konferenciája (Rio de Janeiro, Brazília, 1992.) következtetéseinek talaján állva, különösen a Riói Nyilatkozat a Környezetrõl és a Fejlõdésrõl 4. és 10. elvére és az Agenda 21 cselekvési programra hivatkozással, utalva továbbá a harmadik Környezet és Egészség Miniszteri Konferencia (London, 1999.) és a Fenntartható Fejlõdés Világkonferencia (Johannesburg, Dél-Afrikai Köztársaság, 2002.) eredményeire, szem elõtt tartva a finnországi Espooban 1991. február 25-én aláírt, az Országhatáron átterjedõ környezeti hatások vizsgálatáról szóló Egyezményt, valamint a részes felek által Szófiában 2001. február 26-án és 27-én elfogadott II/9. számú döntést, amelynek értelmében jogilag kötelezõ erejû jegyzõkönyvet kell készíteni a stratégiai környezeti vizsgálatról, felismerve azt, hogy a stratégiai környezeti vizsgálatnak fontos szerepet kell játszania a tervek, programok, és – a megfelelõ mértékig – a szakpolitikák és a jogalkotás elõkészítésében és elfogadásában, továbbá azt, hogy a környezeti hatásvizsgálat elveinek a tervekre, programokra, szakpolitikákra és a jogalkotásra történõ szélesebb körû alkalmazása tovább erõsíti azok jelentõs környezeti hatásainak rendszerszemléletû vizsgálatát, elismerve a dániai Aarhusban 1998. június 25-én kötött, a Környezeti ügyekben az információhoz való hozzáférésrõl, a nyilvánosságnak a döntéshozatalban történõ részvételérõl és az igazságszolgáltatáshoz való jog biztosításáról szóló egyezményt, és tudomásul véve a részes felek elsõ találkozóján elfogadott luccai nyilatkozat vonatkozó rendelkezéseit, annak tudatában ezáltal, hogy a stratégiai környezeti vizsgálatban fontos a társadalmi részvétel biztosítása, elismerve azokat a ma és a jövõ generációinak egészségét és életminõségét érintõ elõnyöket, amelyek az emberi egészség megóvása és javítása szükségességének a stratégiai környezeti vizsgálatban való integrált figye lembevételébõl fakadnak, és elismerve az Egészségügyi Világszervezet által e tekintetben folytatott munkát, annak tudatában, hogy a javasolt tervek, programok, és – a megfelelõ mértékig – a szakpolitikák és a jogalkotás országhatáron átterjedõ környezeti, ezen belül az egészséget érintõ hatásainak vizsgálata szempontjából mennyire szükséges és fontos a nemzetközi együttmûködés fejlesztése, a következõkben állapodtak meg:

Source: https://magyarkozlony.hu/hivatalos-lapok/eef4e3c11bd307a9f9d66ebd8582cb41b6101917/dokumentumok/52b5a6baaa620aa53d2ccc7bcecfa1ad64d47458/letoltes